Dzelzavas pagasta atklātais čempionāts 64. lauciņu dambretē

**NOLIKUMS**

# MĒRĶIS

Popularizēt dambretes spēli Dzelzavas pagastā un Madonas novadā.

# LAIKS UN VIETA

Dzelzavas pagasta atklātais čempionāts 64. lauciņu dambretē notiks 2024. gada 2. martā Dzelzavas kultūras namā, plkst. 11.00. Reģistrēšanās sacensībām no plkst. 10.30.

# VADĪBA

Sacensības organizē Dzelzavas pagasta pārvalde. Sacensību galvenais tiesnesis Jāzeps Juhnevičs.

# DALĪBNIEKI

Sacensībās var piedalīties ikviens interesents neatkarīgi no vecuma un zināšanām dambretē. Reģistrēšanās notiks sacensību dienā, norādot savu vārdu, uzvārdu un kontaktinformāciju.

Sacensības notiks 3 grupās – sieviešu, vīriešu un jauniešu.

# SACENSĪBU NOTEIKUMI

64 lauciņu dambretē saskaņā ar vispārējiem LDF 64 lauciņu dambretes noteikumiem ar apdomas laiku 15 minūtes. Sacensību kārtību nosaka pēc ieradušos dalībnieku skaita.

Par uzvaru tiek piešķirts 1 punkts, par neizšķirtu 0,5 punkti un par zaudējumu 0 punkti. Vienāda punktu skaita gadījumā uzvarētājs tiek noteikts ar datora palīdzību.

# APBALVOŠANA

Katras grupas 1. vietas ieguvējs tiks apbalvots ar kausu. Katras grupas 2. un 3. vietas ieguvējs tiks apbalvots ar medaļu.

Atsevišķi tiek apbalvoti arī dalībnieki no Dzelzavas pagasta.

# ĪPAŠIE NOTEIKUMI

Piedaloties sacensībās, lūgums ievērot draudzības, solidaritātes un godīgas spēles principus. Jebkuri ētikas pārkāpumi un nesportiska uzvedība tiks izskatīta un sodīta. Ir aizliegti nepamatoti, aizskaroši vai neētiski publiski komentāri, izteikumi.

Uz sacensībām vēlams ņemt līdzi dambretes komplektus.

Papildus informācija: tel. 26601691, e-pasts: [aiva.sudraba@madona.lv](mailto:aiva.sudraba@madona.lv)